Uusi Virsi (O Herra Jumala)
v. 1.

 O Herra Jumala!
 Kuin tutkin Sinua,
 Niin taidon voima puuttuu,
 Sen valo varjoks muuttuu.
 O Valo kirkkauden!
 O Tuli rakkauden!

v. 2.

 Sun sanas maailman
 Loi laajan, ihanan;
 Sun sanas sydämmisä
 Kukoistaa uskovisa.
 Ja päivä kirkas paistaa,
 Ja toivon tähti loistaa.

v. 3.

 Niin armos avara
 On Luonnon tavara,
 Niin sielun ilo suuri
 On Sinun lahjas juuri.
 Ja vaikka taito vaipuu
 Niin sydän Sinuun taipuu.

v. 4.

 O Taivaan Tekiä!
 O Isä lempiä!
 Sun voimas kauhistaapi,
 Vaan armos virvottaapi.
 Jos hämmästyypi mieli
 Niin kehuu sydän, kieli.

v. 5.

 Sun taivas, tähtines,
 On kirkas istumes,
 Maa Sulle, voimas kautta,
 On laaja astin-lautta.
 Kuin astun askelihis
 Niin näännyn ihmeheihis.

v. 6.

 Sun voimaas puhuvat,
 Hyvyyttäs lausuvat,
 Isäämme ilmottavat
 Ja Herraa julistavat
 Niin kukat kukkulalla,
 Kuin tähdet taivahalla.

v. 7.

 Siis, Veljet! iloitkaat,
 Isäämme veisatkaat:
 Hänelle Kristikunta,
 Poikansa perikunta,
 Sydämmen uhratkohon
 Ja sielun antakohon.

– – ?

*) Veisataan kuin N:o 39. Suomal. Virsi Kirj. Maa suur’ ja avara, n. e.

Pietari Ticklén
Virret